चोरी की कई वारदातों में संलिप्त आरोपी काबू
रादौर| चोरीकी कई वारदातों को अंजाम दे चुके एक युवक को पुलिस ने तहसील के पास से गिरफ्तार किया है। आरोपी के खिलाफ रादौर थाने में चोरी के कई मामले दर्ज हैं। उधर शुक्रवार को चोरों ने तहसील के सामने स्थित एक खोखे दुकान के ताले तोड़कर हजारों रुपए का सामान चुरा लिया। पुलिस के सिक्योरिटी एजेंट प्रदीप कुमार रमेश कुमार को सूचना मिली थी कि चोरी के कई मामलों में फरार चल रहा बंसी निवासी रेहतखाना (करनाल) रादौर में घूम रहा है। जिसके बाद पुलिस ने सूचना के आधार पर बंसी को गिरफ्तार किया। पुलिस ने बताया कि बंसी तहसील के पास अपनी रिश्तेदारी में रहता था। इस दौरान उसने रादौर में कई चोरी की घटनाओं को अंजाम दिया। उस पर चोरी के कई मामले थाने में दर्ज है।
hin_Deva hin_Deva